**1 priedas**

|  |  |  |  |  |  |
| --- | --- | --- | --- | --- | --- |
| EIL. NR. | SUSITARIMAS | UGDYMO PLANO PUNKTAS | VIETA | DOKUMENTO NR. | DATA |
|  | Dėl verslumo klasės atidarymo.  Gimnazijoje atidaroma verslumo ugdymo klasė, kurioje dėstomas ugdymo turinys praplėstas, pasitelkus KTU dėstytojus, naudojantis jų edukacinėmis erdvėmis. Parengti I vk klasės mokinių veiklos moduliai, kurie vyks ketvirtadieniais nuo KTU patalpose. Šioje klasėje dalis užsiėmimų (biologija, ekonomika) vyks ir anglų kalba. | 21.1 | Gimnazijos tarybos posėdis | Nr. 11-2 | 2017-04-04 |
|  | Dėl bendrųjų kalbos ugdymo reikalavimų gimnazijoje.  Gimnazijoje parengtas vieningų kalbos ugdymo reikalavimų aprašas, kuris apima ir kalbos kultūros sritį. Aprašas skelbiamas gimnazijos internetinėje svetainėje ir e-dienyne. | 21.2 | Mokytojų tarybos posėdis | Nr. 12-4 | 2017-06-06 |
|  | Dėl mokinių pasiekimų ir pažangos vertinimo būdų ir laikotarpių.  Gimnazijoje išsamiai susitarta dėl mokinių adaptacijos laikotarpio, pažangos ir pasiekimų vertinimo formų ir būdų, mokinio individualios pažangos fiksavimo ir jo individualaus plano rengimo. Gimnazijoje yra rengiami mokinio portfolio, pildomi asmeninės pažangos stebėsenos ir analizės užrašai. Dorinio ugdymo, pilietiškumo vertinimo. Numatyti mokinių atsiskaitymo laikotarpiai, visų vertinimo dalyvių atsakomybių. | 21.4 | Mokytojų tarybos posėdis | Nr. 12-4 | 2017-06-06 |
|  | Dėl modulių I ir II gimnazijos klasėse vertinimo.  Modulių metu įgytos žinios pusmečių pabaigoje vertinamos įskaita. | 21.4 | Mokytojų tarybos posėdis | Nr. 12-4 | 2017-06-06 |
|  | Dėl mokymosi pasiekimų gerinimo ir pagalbos mokiniui teikimo.  Parengta tvarka apima mokinių pasiekimų gerinimo programą, metinį mokinių pasiekimų gerinimo planą, konsultacijų teikimą, pagalbos mokiniui algoritmą. | 21.5 | Byla 1.7 | Nr. V-196 | 2016-08-31 |
|  | Dėl socialinės-pilietinės veiklos organizavimo, mokantis pagal pagrindinio ugdymo programą.  Gimnazijoje susitarta, kad per metus I-II-ųjų klasių mokiniai 10 valandų užsiima socialine pilietine veikla. Gimnazijoje ypač skatinama savanorystė, todėl didžioji veiklų dalis yra susijusi su savanoriavimu ir pagalbos teikimu. | 21.6 | Mokytojų tarybos posėdis | Nr. 12-4 | 2017-06-06 |
|  | Dėl mokymuisi skiriamų pamokų maksimalaus skaičiaus I ir II gimnazijos klasėse. Siekiant išlyginti mokymosi spragas, atsiradusias dėl nevienodų mokinių pasiekimų, skiriama viena valanda lietuvių k., matematikos ir anglų k. pagilintam mokymuisi. Todėl mokymosi krūvis šiose didesnis už minimalų. I-ose klasėse – 32 val., II-ose klasėse 33 val. | 21.7 | Gimnazijos tarybos posėdis | Nr. 11-4 | 2017-06-02 |
|  | Dėl ugdymo turinio planavimo ir įgyvendinimo stebėsenos vertinimo bei reflektavimo formų ir terminų.  Parengtas ugdymo turinio planavimo aprašas, gimnazijos veikla analizuojama pagal direktoriaus įsakymu patvirtintus stebėsenos rodiklius. Gimnazijoje parengtas ugdymo turinio planavimo ir įgyvendinimo priežiūros planas. | 21.8 | Mokytojų tarybos posėdis | Nr. 12-4 | 2017-06-06 |
|  | Dėl ugdymo programų įgyvendinimo.  Gimnazijoje susitarta dėl prevencinių ir kitų programų integravimo į mokomuosius dalykus ir auklėtojų klasės valandėles. Integravimo turinys ir apimtis įtraukiama į ilgalaikius teminius planus ir fiksuojama e-dienyne. | 21.9 | Mokytojų tarybos posėdis | Nr. 12-4 | 2017-06-06 |
|  | Dėl dalykų integravimo.  Gimnazijoje susitarta dėl integravimo principų – biologija, ekonomika integruojama su anglų kalba I vk klasėje. Susitarta, kad mokomųjų dalykų integravimas vyksta planuotai, laikantis ugdymo turinio planavimo principų. Integruotų pamokų tvarkaraščiai skelbiami kartu su gimnazijos mėnesio veiklos planais. Kitose edukacinėse aplinkose vykstantys integruotos veiklos užsiėmimai gali būti skelbiami kitų institucijų planuose. Vykstant į integruotą pamoką yra parengiamas ir su kuruojančia pavaduotoja suderinamas integruotos pamokos planas. | 21.10 | Mokytojų tarybos posėdis | Nr. 12-4 | 2017-06-06 |
|  | Dėl nuoseklios ir ilgalaikės socialines emocines kompetencijas ugdančios prevencinės programos pasirinkimo.  Atsižvelgiant į šiandienos aktualijas gimnazijoje susitarta, pasitelkiant į pagalbą Visuomenės sveikatos centrą, kitas institucijas, gimnazijoje pasirinkta „Alkoholio, tabako ir kitų psichiką veikiančių medžiagų vartojimo prevencijos programa“, kurios įgyvendinimui I-III klasėse skiriamos 18 valandų, IV klasėse – 10 val. | 21.11 | Mokytojų tarybos posėdis | Nr. 12-4 | 2017-06-06 |
|  | Dėl siūlomų pasirenkamųjų dalykų ir dalykų modulių.  Gimnazijoje susitarta dėl programų turinio ir parengimo terminų. | 21.12 | Mokytojų tarybos posėdis | Nr. 12-4 | 2017-06-06 |
|  | Dėl pažintinės ir kultūrinės, meninės, sportinės, projektinės veiklos organizavimo.  Bendruomenė susitarė skirti 60 valandų mokinių pažintinei ir kitai edukacinei veiklai organizuoti. Nuspręsta skatinti mokytojus rinktis įdomias, inovatyvias ugdymo aplinkas, daugiau dėmesio skirti projektinei veiklai formaliajame ir neformaliajame ugdyme. | 21.13 | Mokytojų tarybos posėdis | Nr. 12-4 | 2017-06-06 |
|  | Dėl virtualaus mokymosi ir atsiskaitymo naudojantis nuotolinio mokymosi aplinka Moodle.  Gimnazijos mokytojas R. Jezukevičius pasiūlė diegti Moodle nuotolinio mokymosi aplinką. Pedagogams susitarus, buvo suburta mokytojų komanda užduočiai atlikti iki 2017-10-28 | 21.14 | Mokytojų tarybos posėdis | Nr. 12-5 | 2017-06-22 |
|  | Dėl brandos darbo organizavimo tvarkos parengimo.  Susitarta parengti brandos darbo organizavimo aprašą. | 21.16 | Mokytojų tarybos posėdis | Nr. 12-4 | 2017-06-06 |
|  | Dėl švietimo pagalbos teikimo mokiniui būdų.  Gimnazijoje susitarta teikti mokiniams individualias ir grupines konsultacijas esant žemiems ar ypač aukštiems ugdymosi pasiekimams, individualius ir grupinius užsiėmimus mokiniams patiriantiems stresą dėl netinkamos namų aplinkos sudėtingos adaptacijos ir kt. Susitarta dėl konsultacijų trukmės ir fiksavimo. | 21.17 | Mokytojų tarybos posėdis | Nr. 12-4 | 2017-06-06 |
|  | Dėl neformaliojo vaikų švietimo veiklos organizavimo: pasiūlos, galimybės rinktis ir organizavimo būdų.  Gimnazija susitarė dėl neformaliojo ugdymo būrelių pasiūlos atnaujinimo. Siekiant pritraukti kuo daugiau mokinių, rugsėjo mėnesį susitarta organizuoti būrelių mugę gimnazijoje. | 21.18 | Byla 1.7 | Nr. V-170 | 2014-06-23 |
|  | Dėl mokinių individualaus ugdymo plano sudarymo ir reikalavimų šiam planui numatymo. Susitarta dėl ugdymo plano struktūros, terminų, koregavimo, atsakomybės ir tėvų informavimo. Numatyta didesnė mokinio ir tėvų atsakomybė už ugdymosi rezultatus. | 21.19 | Mokytojų tarybos posėdis | Nr. 12-4 | 2017-06-06 |
|  | Dėl pamokų, skiriamų mokiniui ugdymosi poreikiams tenkinti, mokymosi pagalbai teikti.  Susitarta skirti I-ose klasėse 4 savaitinės pamokos, II-ose klasėse – 3 savaitinės valandos per pagilintą ugdymą, III – klasėse – 4/6 val., IV-ose klasėse – 4 val. per projektinę veiklą, ilgalaikėms konsultacijoms vidutiniškai skirta 4 savaitinės valandos (pagal mokinių poreikį). | 21.20 | Mokytojų tarybos posėdis | Nr. 12-4 | 2017-06-06 |
|  | Dėl laikinųjų grupių dydžio ir sudarymo principų.  Siekiant optimaliai naudoti gimnazijos lėšas, gimnazijoje susitarta anglų k. pamokose mokinius į grupes dalinti esant 21 mokiniui, vokiečių k. ir prancūzų k. grupes sudaryti atsižvelgiant į mokinių, pasirinkusių šias kalbas, skaičių, bet ne mažiau nei 5 mokiniai grupėje. Kūno kultūros pamokose grupės dalinamos į mergaičių ir berniukų, grupės gali būti sudaromos ir jungiant skirtingų klasių mokinius, jei berniukų ar mergaičių skaičius klasėje yra per mažas. Pasirenkamųjų dalykų grupės sudaromos atsižvelgiant į mokinių poreikius, bet ne mažesnės nei 12 mokinių. Modulių grupėse susitarta dėl 15 mokinių skaičiaus. | 21.21 | Mokytojų tarybos posėdis | Nr. 12-4 | 2017-06-06 |
|  | Dėl pasirinkto dalyko, dalyko kurso ar dalyko modulio, mokėjimo lygio keitimo arba pasirinkto dalyko, dalyko kurso ar dalyko modulio atsisakymo ir naujo pasirinkimo tvarkos. | 21.22 | Mokytojų tarybos posėdis | Nr. 12-4 | 2017-06-06 |
|  | Dėl pagilinto dalykų mokymosi (dvikalbis ugdymas).  Gimnazijoje susitarta pradėti anglų kalbos ir kito mokomojo dalyko integraciją Ivk klasėje, integruojant anglų k., ekonomiką ir biologiją. | 21.24 | Gimnazijos tarybos posėdis | Nr. 11-4 | 2017-06-02 |
|  | Dėl bendradarbiavimo su mokinių tėvais tikslų, būdų ir formų.  Susitarta, siekiant pažinti tėvus ir įtraukti juos į gimnazijos veiklas, organizuoti individualias tėvų konsultacijas, sutelkti tėvų aktyvą, kuris prisidėtų organizuojant įvairius renginius, dalintųsi savo sėkmės istorijomis, aktyviai dalyvautų mokinių ugdymo/si procese. | 21.25 | Mokytojų tarybos posėdis | Nr. 12-4 | 2017-06-06 |